Ke Eng seo Difofu di se Bonago?
MABAPI LE RENA
Lenaneo la Thuto ya Beibele
TABA YA LETLAKALA LA KA NTLE Na Bodumedi bo a Hwelela?
O ka rata go bala sehlogo se ka leleme lefe? %%
Modumo o kgatha tema e bohlokwa tsebeng yeo e tlwaeditšwego ya motho yo a foufetšego. O ka kgona go mo lemoša ka tikologo yeo a lego go yona—gore dikoloi di lebile thoko dife tseleng, bogolo bja phapoši yeo a lego ka go yona le gore dilo tšeo di ka mo šitišago di dutše kae.
Ke therešo gore bofofu bo na le ditlhohlo tša bjona. Ruri batho ba ka kgona go lebeletšana le ditlhohlo tšeo le go tšwela pele ba thabela bophelo ka go itumelelanya le maemo le go ba le kgotlelelo!
O rakgwebo. O kgona bjang seo?
Mošomong wa ka ke araba dipotšišo tšeo di tlago ka mogala, ke kopana le bareki le barekiši le go panka.
O dira eng bakeng sa go itapološa?
Ge ke na le Dante, e lego mpša ya ka, ke kgona go sepela ka go phakiša e bile ke ikwa ke šireletšegile. Ge ke eya lefelong leo ke sa le tsebego, mosadi wa ka Loli, yo e sego sefofu, o sepela le nna le Dante e le gore re kgone go ithuta tsela. Ke a dumela gore la mathomo ke be ke sa kgodišege gore mpša e ka ntšhireletša. Eupša ga bjale ke bota Dante ka mo go feletšego. Go sa šetšwe seo se diregago kgauswi le rena, o tsepamiša mogopolo mošomong wa gagwe. Eupša ge ke tloša thapo yeo e mo kgokilego, o dira dilo tšeo dimpša tše di tlwaelegilego di di dirago.
Na o thabela go gwerana le ba bangwe?
Ee, kudukudu lapa la ka le Dihlatse gotee le nna bao ke sepelago le bona ka ntlo le ntlo re ruta ka Beibele. Bana bešo bao ke lego bodumeding bjo tee le bona ba ntshwara go swana le batho ba bangwe. Ge e le gabotse, ka dinako tše dingwe ba a lebala le gore ke foufetše!
November 2015 _ Na Bodumedi bo a Hwelela?
Go Phela ka Bofofu le Bofoa